L 310/12
BG
Официален вестник на Европейския съюз
1.12.2022 г.
РЕШЕНИЯ РЕШЕНИЕ (ЕС) 2022/2341 НА СЪВЕТА от 21 ноември 2022 година за изменение на Решение (ЕС) 2021/1345 във връзка с разрешаването на започването на преговори с Колумбия и Мексико с оглед на сключването на споразумения за търговия с биологични продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграфи 3 и 4 от него,
като взе предвид препоръката на Европейската комисия,
като има предвид, че:
(1)
Регламент (ЕС) 2018/848 на Европейския парламент и на Съвета (1) дава възможност за предоставяне на достъп до пазара на Съюза за биологични продукти от трети държави, които съгласно търговско споразумение са признати за разполагащи със система за производство, която отговаря на същите цели и принципи, като се прилагат правила, които осигуряват същото равнище на гарантиране на съответствие като тези на Съюза.
(2)
Съветът упълномощи Комисията да започне преговори по споразумения за търговия с биологични продукти между Съюза и Австралия, Аржентина, Израел, Индия, Канада, Коста Рика, Нова Зеландия, Съединените американски щати, Тунис, Южна Корея и Япония с Решение (ЕС) 2021/1345 на Съвета (2).
(3)
Комисията започна преговори с Колумбия и Мексико съгласно Решение на Съвета от 16 юни 2014 г. (3).
С посоченото решение се ограничаваше продължителността на преговорите, които не можаха да приключат в определения срок.
(4)
Поради това следва да започнат преговори с цел сключване на споразумения за търговия с биологични продукти с Колумбия и Мексико.
Тези преговори следва да се водят въз основа на указанията за водене на преговори, изложени в допълнението на Решение (ЕС) 2021/1345.
(5)
Ето защо е целесъобразно Решение (ЕС) 2021/1345 да бъде изменено с цел в обхвата му да бъдат включени Колумбия и Мексико.
(6)
Указанията за водене на преговори, изложени в допълнението към Решение (ЕС) 2021/1345, следва да бъдат изменени, за да се включат позовавания на Колумбия и Мексико.
(7)
Поради това Решение (ЕС) 2021/1345 следва да бъде съответно изменено,
(1) Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) No 834/2007 на Съвета (ОВ L 150, 14.6.2018 г., стр. 1).
(2) Решение (ЕС) 2021/1345 на Съвета от 28 юни 2021 г. за разрешаване на започването на преговори с Австралия, Аржентина, Израел, Индия, Канада, Коста Рика, Нова Зеландия, Съединените щати, Тунис, Южна Корея и Япония с оглед на сключването на споразумения за търговия с биологични продукти (ОВ L 306, 31.8.2021 г., стр. 2).
(3) Решение на Съвета от 16 юни 2014 г. за разрешаване на започването на преговори по споразумения между Европейския съюз и трети държави относно търговията с биологични продукти (Вж. документ ST 10474/14 на http://register.consilium.europa.eu).